**ОБАВЕШТЕЊЕ КЛАНИЦАМА**

На основу Закључка 05 Број: 339-11604/2019 од 21.11.2019. године Републичка дирекција за робне резерве ће извршити натуралну размену до 12.000 тона меркантилног кукуруза за товну јунад и прераду товне јунади у говеђи гулаш и говеђи нарезак.

1. Међуресорна радна група из Закључка Владе 05 број 339-8305/2019-1 од 22. августа 2019. године уз препоруку Министарства пољопривреде, шумарства и водопривреде је ради обезбеђивања регионалне заступљености код произвођача јунади, чиме се постиже равноправан положај истих, утврдила списак кланица **које ће вршити пријем товне јунади од примарних произвођача и прераду за рачун Дирекције:**

1.ИМ МАТИЈЕВИЋ ДОО, НОВИ САД;

2.АЛФ ПРОМЕТ ДОО, КАЋ;

3.ЗМАЈЕВАЦ ДОО, ИРИГ;

4.ТУРКОВИЋ ДОО, СЈЕНИЦА;

5. КЛАНИЦА ДИВЦИ ДОО, ДИВЦИ;

6. МИ КОСАНОВИЋ, МАРТИНЦИ.

1. Међуресорна радна група из Закључка Владе 05 број 339-8305/2019-1 од 22. августа 2019. године је утврдила:
   1. да се кланици признати 3,5% од улазне тежине товне јунади у депоу кланице, што представља услугу клања и прераде у трајне месне конзерве (говеђи гулаш и говеђи нарезак у лименци).
   2. да су паритети у преради:

- 100.000 килограма товне јунади за 45.000 килограма говеђег гулаша (2,2222);

- 100.000 килограма товне јунади за 40.000 килограма говеђег нареска (2,5).

* 1. да је паковање говеђег гулаша егализоване лименке на 0,3/0,4 kg, а говеђег нареска егализоване лименке на 0,15 kg упаковане у збирној амбалажи; паритет складиште кланице.

1. **Рок за прераду товне јунади у месне конзерве је 15.03.2020.године.**